**John Cameron Fogerty** (født 28. mai 1945 i Berkeley, California, USA) er en amerikansk sanger, gitarist og låtskriver. Han kjent fra sin tid som frontfigur i Creedence Clearwater Revival (1967-1972). Fogerty dominerte bandet som låtskriver, komponist, producer og manager. Fogerty vant i 1997 Grammy for «Årets beste rock-album» med albumet *Blue Moon Swamp*. Fogertys musikk ligger hovedsakelig innen sjangrene rock, country og swamp rock.

Fogerty kom fra enkle kår. Som rockemusiker var han disiplinert, flittig og lite involvert i narkotika som var vanlig blant musikere på den tiden. Bandet ga ut 7 album på 5 år, hvorav 3 album kom på top 10 i Storbritannia. Broren Tom Fogerty forlot bandet i 1971 og bandet ble oppløst i 1972. Fogertys låter har blitt brukt av andre ledende artister som Bruce Springsteen, Tina Turner og Elvis Presley.

Tidlig liv
----------

John Fogerty ble født i Berkeley, California, og vokste opp i El Cerrito, California, den tredje av fem gutter, sønner av Galen Robert og Edith Lucile Fogerty. Hans far var født i Iowa og jobbet som Linotype operatør for *Berkeley Gazette* i California. Lucile Fogerty var fra Great Falls, Montana. John gikk først på en katolsk skole, the School of the Madeleine, i Berkeley, California. I sine memoarer, "Fortunate Son", var Fogerty kritisk når det gjaldt skolen, og fortalte at han ble tissetrengt i klassen, fikk han ikke lov til å gå til toalettet når han spurte, og gjorde ofte buksa våt og ble ofte nødt til å sitte der i klasserommet med sine våte klær.

Året etter begynte Fogerty i den nærliggende skolen, Harding Grammar School. I sin bok, forteller han at hans foreldre var alkoholikere at de skilte seg mens han gikk i tredje eller fjerdeklasse. senere begynte han på St. Mary's High School, og byttet så til El Cerrito High School der han traff alle senere medlemmer i CCR (Creedence Clearwater Revival) og fikk gitarundervisning av Berkeley Folk Festival produsenten Barry Olivier. John Fogerty's eldre bror, Tom var gitarist i bandet som senere ble CCR. Fogerty tilbrakte sommerferiene i Putah Creek, nær Winters, California, hvilket ble inspirasjon til låten «Green River» med CCR.

I 1959, dannet John Fogerty et coverband med bassisten Stu Cook og trommeslageren Doug Clifford kalt "The Blue Velvets". Bandet var inspirert av rock and roll-pionerer, spesielt Little Richard og Bo Diddley. Senere sluttet Fogertys bror, Tom, seg til bandet. I 1964 signerte bandet med Fantasy Records, som byttet bandets navn fra The Blue Velvets til The Golliwogs uten at bandmedlemmene visste noe om det. Denne gruppen spilte inn 7 singler som ikke ble noen kommersiell suksess.

1959–1972
---------

Fogerty grunnla i 1959 rockebandet Tommy Fogerty and the Blue Velvets sammen med sin bror Tom. Bandet endret senere navnet til The Velvets. De skiftet navn i 1964 til The Golliwogs, som igjen ble endret til Creedence Clearwater Revival i desember 1967. I CCR hadde Fogerty sin storhetstid som frontfigur, låtskriver og sanger. Hele ni låter som gruppen hadde i sitt repertoar, alle skrevne av Fogerty, havnet på topp 10-lister verden over. En av de mest kjente sangene Fogerty skrev var «Proud Mary». Ike & Tina Turner hadde suksess med en coverversjon av låten, som ble skrevet i 1969. Også Elvis Presley spilte låten ofte under sine konserter på begynnelsen av 1970-tallet.

Under innspillingen av albumet *Mardi Gras* ble Fogerty uvenner med Doug Clifford og Stu Cook. Året før hadde han og broren Tom røket uklar. Da CCR ble oppløst i oktober 1972 begynte han innspillingen av sitt første soloalbum, *The Blue Ridge Rangers* som ble utgitt i april 1973.

1972–1986
---------

*The Blue Ridge Rangers* inneholdt coverversjoner av kjente country-sanger. Fogerty brukte en stor del av 1974 til å skrive nye sanger, og i 1975 kom hans andre soloalbum, *John Fogerty*. Albumet inneholdt blant annet sangen «Rockin' All Over the World», som ble en hit. I 1977 spilte det engelske bandet Status Quo inn sin berømte versjon av sangen. Fogerty begynte innspillinger av et nytt album i 1976, men han ble ikke fornøyd med resultatet og albumet *Hoodoo* ble aldri utgitt. 

Personlige problemer og hans uvennskap med Saul Zaentz og Fantasy Records bidro til at han forsvant fra musikkverdenen i 1976. I 1985 gjorde han comeback, og fikk en hit med låten «The Old Man Down the Road» og albumet *Centerfield*, der han spilte samtlige instrumenter selv. Han ble nå saksøkt av Fantasy Records med anklager om plagiat. Fantasy Records eide rettighetene til alle Fogertys sanger, og nå ble han anklaget for å plagiere seg selv. Dessuten ble han saksøkt av Saul Zaentz for ærekrenkelser. 

Fogerty ble ikke dømt for plagiat, men måtte endre en «ærekrenkende» sangtittel. Senere saksøkte Fogerty Zaentz med krav om erstatning for hans kostnader i palgiatsaken, og vant frem. Etter albumet *Eye of the Zombie* i 1986, forsvant han fra musikkbransjen nok en gang.

1997–
-----

I 1997 kom albumet *Blue Moon Swamp*, og nå var John Fogerty tilbake for fullt etter 11 år. Albumet var en bestselger i flere land, og den vant Grammy for «Best Rock Album of the Year» i 1997. Singelen «Blueboy» ble en hit i en rekke land. Etter en verdensturné og konsertalbumet *Premonition* i 1998, trakk han seg igjen unna rampelyset. 

I 2004 var han tilbake med albumet *Deja Vu (All Over Again)*, og gjennomførte nok en verdensturné. Siden 2005 har Fogerty stadig vekk gitt konserter, og albumet *Revival* ble utgitt i 2007. *Revival* kom på 11.-plass på musikkmagasinet *Rolling Stone* sin liste over de 50 beste albumene fra 2007. I 2009 ga han ut albumet *The Blue Ridge Rangers Rides Again* på sitt eget plateselskap Fortunate Son Records.

Han fikk sin stjerne på Hollywood Walk of Fame i 1998. Da Creedence Clearwater Revival ble innvalgt til Rock and Roll Hall of Fame i 1993, nektet Fogerty å spille sammen med sine tidligere bandkollegaer.

Privatliv
---------

John Fogerty giftet seg med Martha Paiz i 1965 og fikk tre barn med henne. De skilte seg på 1970-tallet.

Fogerty traff Julie Kramer i 1986 på en turnê i Indianapolis i Indiana. De giftet seg i Elkhart, Indiana den 20. april 1991. De fikk to sønner (Shane og Tyler) og en datter (Kelsy). Julie Kramer hadde en datter, Lyndsay, fra et tidligere ekteskap. De bor i Thousand Oaks, California.

Sønnene Shane (gitar, sang) og Tyler (sang) opptrer nå sammen med sin far på konserter. De tre yngste barna opptrer på YouTube-videoer.

Fogerty har en datterdatter som også opptrer på videoer sammen med ham.

Diskografi
----------

*For utgivelser med Creedence Clearwater Revival, se Creedence Clearwater Revivals diskografi*
**Studioalbum**

* 1973 *The Blue Ridge Rangers*
* 1975 *John Fogerty*
* 1976 *Hoodoo* (ikke utgitt)
* 1985 *Centerfield*
* 1986 *Eye of the Zombie*
* 1997 *Blue Moon Swamp*
* 2004 *Deja Vu (All Over Again)*
* 2007 *Revival*
* 2009 *The Blue Ridge Rangers Rides Again*
* 2013 *Wrote a Song for Everyone*
* 2020 *Fogerty's Factory*

**Livealbum**

* 1998 *Premonition*
* 2006 *The Long Road Home – In Concert*
* 2019 *50 Year Trip: Live at Red Rocks*

**Samlingsalbum**

* 2005 *The Long Road Home*
* 2007 *The Best of the Songs of John Fogerty*

**Singler**

* Topp 50 på Billboard Hot 100
* 1973 «Jambalaya (On the Bayou)» (#16)
* 1973 «Hearts of Stone» (#37)
* 1975 «Rockin' All Over the World» (#27)
* 1984 «The Old Man Down the Road» (#10)
* 1985 «Rock and Roll Girls» (#20)
* 1985 «Centerfield» (#44)

Referanser
----------

1. ↑   GeneaStar, GeneaStar person-ID fogertyjohn[Hentet fra Wikidata]
2. ↑   Internet Broadway Database, Internet Broadway Database person-id 73109, besøkt 9. oktober 2017[Hentet fra Wikidata]
3. ↑   Internet Movie Database, IMDb-ID nm0004928, besøkt 14. oktober 2015[Hentet fra Wikidata]
4. ↑   americanamusic.org, besøkt 22. juni 2020[Hentet fra Wikidata]
5. ↑   *Montreux Jazz Festival Database*, Wikidata Q99181182
6. 1 2   *Montreux Jazz Festival Database*, Montreux Jazz Festival konsert ID 3183, Wikidata Q99181182
7. 1 2 3 4  Lynskey, Dorian (29. mai 2013). «John Fogerty: 'I had rules. I wasn't embarrassed that I was ambitious'». *The Guardian* **(engelsk)**. ISSN 0261-3077. Besøkt 12. april 2023.
8. ↑  Michaels, Sean (26. oktober 2011). «John Fogerty considers Creedence Clearwater Revival revival». *The Guardian* **(engelsk)**. ISSN 0261-3077. Besøkt 12. april 2023.
9. ↑  Blokhus, Yngve (1996). *Wow!*. Oslo: Universitetsforl. s. 254. ISBN 8200227472.

Eksterne lenker
---------------

* Offisielt nettsted Rediger på Wikidata

* (en) John Fogerty – kategori av bilder, video eller lyd på Commons Rediger på Wikidata

* (en) John Fogerty – galleri av bilder, video eller lyd på Commons Rediger på Wikidata
* (en) John Fogerty på Internet Movie Database Rediger på Wikidata

* (sv) John Fogerty i Svensk Filmdatabas Rediger på Wikidata

* (fr) John Fogerty på Allociné Rediger på Wikidata

* (en) John Fogerty hos The Movie Database Rediger på Wikidata

* (en) John Fogerty hos Internet Broadway Database Rediger på Wikidata
* (en) John Fogerty på Apple Music Rediger på Wikidata

* (en) John Fogerty på Discogs Rediger på Wikidata

* (en) John Fogerty på Discogs Rediger på Wikidata

* (en) John Fogerty på MusicBrainz Rediger på Wikidata

* (en) John Fogerty på Spotify Rediger på Wikidata

* (en) John Fogerty på Songkick Rediger på Wikidata

* (en) John Fogerty på AllMusic Rediger på Wikidata

* (en) John Fogerty på AllMusic Rediger på Wikidata
* John Fogerty på Twitter Rediger på Wikidata

* John Fogerty på Myspace Rediger på Wikidata
* (de/en/no) informasjon Side

| * v
* d
* r
Creedence Clearwater Revival |
| --- |
| Medlemmer | John Fogerty **·** Stu Cook **·** Doug Clifford **·** Tom Fogerty |
| Studioalbum | *Creedence Clearwater Revival* (1968) **·** *Bayou Country* (1969) **·** *Green River* (1969)  **·** *Willy and the Poor Boys* (1969) **·** *Cosmo’s Factory* (1970) **·** *Pendulum* (1970) *Mardi Gras* (1972) |
| Konsertalbum | *Live in Europe* (1973) **·** *The Concert* (1980) |
| Samlealbum (utvalg) | *Creedence Gold*  **·** *More Creedence Gold*  **·** *Pre-Creedence*  **·** *Chronicle, Vol. 1*  **·** *Chronicle, Vol. 2*  **·** *Platinum*  **·** *Creedence Clearwater Revival: Box Set* |
| Diverse | Saul Zaentz **·** Fantasy Records **·** Swamp rock **·** «Proud Mary» **·** «Who'll Stop the Rain» |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Deutsche Biographie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** MusicBrainz **·** Discogs **·** Discogs **·** AllMusic **·** AllMusic
 |